Diari Oficial de la Generalitat Valenciana


Sumari del DOGV 5675, del 08-01-2008 (2007/15902)

RESOLUCIÓ de 28 de desembre de 2007, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Ordre de 29 de desembre de 2006, de la Conselleria de Benestar Social, per la qual s'aproven les bases i es convoquen ajudes en matèria de Servicis Socials per al Sector de Discapacitats per a l'any 2007, i que es van determinar mitjançant la Resolució de 12 de març de 2007 (DOCV núm. 5.474) i que han sigut modificades per les resolucions d'11 de juny (DOCV núm. 5.536), 30 de novembre (DOCV núm. 5.657), i 4 de desembre (DOCV núm. 5.657).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5675

Data del DOGV
:   08-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15497


Data del document
:   28-12-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda als discapacitats
    * ajuda pública
    * discapacitat psíquic
    * integració social
    * discapacitat físic
    * servei social
    * discapacitat

RESOLUCIÓ de 28 de desembre de 2007, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Ordre de 29 de desembre de 2006, de la Conselleria de Benestar Social, per la qual s'aproven les bases i es convoquen ajudes en matèria de Servicis Socials per al Sector de Discapacitats per a l'any 2007, i que es van determinar mitjançant la Resolució de 12 de març de 2007 (DOCV núm. 5.474) i que han sigut modificades per les resolucions d'11 de juny (DOCV núm. 5.536), 30 de novembre (DOCV núm. 5.657), i 4 de desembre (DOCV núm. 5.657). [2007/15552]  
L'Ordre de 29 de desembre de 2006, de la conselleria de Benestar Social, per la qual s'aproven les bases i es convoquen ajudes en matèria de Servicis Socials per al Sector de Discapacitats per a l'any 2007, publicada en el Diari Oficial de la Comunitat Valenciana número 5.429, de data 16 de gener de 2007, establix en la disposició addicional primera que el gasto de les ajudes objecte d'esta convocatòria queda condicionat a l'existència de crèdit adequat i suficient i a la seua correcta aplicació en el pressupost de la Generalitat, per a l'exercici de 2007.  
Aprovada i publicada la Llei 11/2006, de 27 de desembre, de Pressupostos de la Generalitat per a l'exercici de 2007 (DOCV núm. 5.417, de data 29 de desembre de 2006), en aplicació del que establix la disposició addicional primera de l'esmentada Ordre, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir mitjançant la Resolució de 12 de març de 2007, de la conselleria de Benestar Social (DOCV núm. 5.474), a determinar els crèdits i a modificar-los posteriorment en successives resolucions d'11 de juny (DOCV núm. 5.536), 30 de novembre (DOCV núm. 5.657), i 4 de desembre (DOCV núm. 5.657).  
En estos moments hi ha disponibilitat pressupostària en determinades línies, cosa que permet incrementar el finançament de l'Ordre de 29 de desembre de 2006.   
En virtut d'això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 116/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Benestar Social, resolc:  
Primer  
Modificar la quantia del crèdit destinat a finançar l'Ordre de 29 de desembre de 2006, de les línies de subvenció que a continuació es detallen:  
Denominació: PEI. Atenció Institucionalitzada Malalts Mentals  
- Línia de subvenció: T2735/000/07  
- Consignació pressupostària: Increment de 1.231.322,30 euros i passa de 4.142.585,35 euros a 5.373.907,65 euros  
- Procedència i quantia dels fons:   
Propis no condicionats: 1.263.989,43 euros  
Propis condicionats: 2.054.959,11 euros  
Externa: Ministeri de Treball i Assumptes Socials: 2.054.959,11 euros  
Denominació: PEI. Atenció Institucionalitzada Persones amb Discapacitat  
- Línia de subvenció: T3065/000/07  
- Consignació pressupostària: Increment de 1.037.911,13 euros i passa de 1.038.887,79 euros a 2.076.798,92 euros  
- Procedència i quantia dels fons:   
Propis no condicionats: 2.076.798,92 euros  
Segon  
Publicar la present Resolució en el Diari Oficial de la Comunitat Valenciana.  
València, 28 de desembre de 2007.- El conseller de Benestar Social i vicepresident tercer del Consell: Juan Gabriel Cotino Ferrer.